VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2013 M. LIEPOS 12 D. ĮSAKYMO NR. V-352 „DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DARBO REGLAMENTO PATVIRTINIMO“ PAKEITIMO

2023 m. spalio 6 d. Nr. V-389

Vilnius

1.	Pakeičiu Valstybinio socialinio draudimo fondo valdybos prie Socialinės apsaugos ir darbo ministerijos darbo reglamento, patvirtinto Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2013 m. liepos 12 d. įsakymu Nr. V-352 „Dėl Valstybinio socialinio draudimo fondo valdybos prie Socialinės apsaugos ir darbo ministerijos darbo reglamento patvirtinimo“ (toliau – Reglamentas), 126 punkto pirmąją pastraipą ir išdėstau ją taip:

„126. Padalinių vadovai (jų pavaduotojai, kai teisės aktų nustatytais atvejais vykdo vadovo funkcijas, išskyrus šiame punkte numatytas išimtis) turi teisę pasirašyti XI skyriuje nurodytus komandiruočių įsakymus, 127 punkte nurodytus vidaus dokumentus, dokumentus, kuriais teikiami su jų vadovaujamo padalinio kompetencija susiję duomenys, informacija ar Fondo valdybos gauti dokumentai persiunčiami nagrinėti pagal kompetenciją kitoms įstaigoms, institucijoms (viešojo administravimo subjektams), raštus, kuriais iš fizinių ar juridinių asmenų prašoma pateikti dokumentus ar (ir) informaciją, reikalingą nagrinėjant pareiškėjų prašymus (skundus), taip pat šiuos siunčiamus ir kitus dokumentus pagal atitinkamo padalinio kompetenciją:“.

2.	Į p a r e i g o j u:

2.1.	Fondo valdybos Teisės skyrių šį įsakymą pateikti Teisės aktų registrui ir paskelbti Valstybinio socialinio draudimo fondo administravimo įstaigų intraneto svetainėje;

2.2.	Fondo valdybos Klientų aptarnavimo valdymo skyrių šį įsakymą paskelbti Fondo valdybos interneto svetainėje;

2.3.	Fondo valdybos darbuotojus, Valstybinio socialinio draudimo fondo valdybos teritorinių skyrių (toliau – Fondo valdybos teritoriniai skyriai) direktorius su šiuo įsakymu Reglamento nustatyta tvarka susipažinti pasirašytinai per 3 darbo dienas;

2.4.	Fondo valdybos Dokumentų tvarkymo skyrių:

2.4.1.	šį įsakymą išsiųsti Fondo valdybos direktoriaus pavaduotojams, Fondo valdybos padaliniams, Fondo valdybos teritoriniams skyriams ir Lietuvos Respublikos socialinės apsaugos ir darbo ministerijai;

2.4.2.	Reglamento nustatyta tvarka su šiuo įsakymu Dokumentų valdymo sistemos (toliau – DVS) priemonėmis pasirašytinai supažindinti visus Fondo valdybos darbuotojus – DVS naudotojus ir Fondo valdybos teritorinių skyrių direktorius;

2.5.	Personalo valdymo skyrių Reglamento nustatyta tvarka su šiuo įsakymu pasirašytinai supažindinti po šio įsakymo įsigaliojimo priimtus naujus darbuotojus, taip pat kitus darbuotojus, kurie neturi teisės ar techninės galimybės naudotis DVS.

Direktoriaus pavaduotojas,	Jerzy Miskis

laikinai atliekantis direktoriaus funkcijas